Rritet popullariteti i anglishtes në Gjeorgji
Gjeorgjia dëshiron të jetë pjesë e Bashkimit Europian ku 90 përqind e fëmijëve tani mësojnë anglisht
20 vite më parë, në 12 vende jo sllave që rrethonin bërthamën sllave të Bashkimit Sovjetik të asaj kohe, 90 përqind e popullatës fliste rusisht. Por me shpërbërjen e Bashkimit Sovjetik, gjuhëtarët thonë se nga fundi i këtij 10 vjeçari, kjo shifër mund të bjerë deri në 10 përqind. Në Gjeorgji interesi për gjuhën ruse është ulur në mënyrë të ndjeshme. Në republikën ish sovjetike të Gjeorgjisë, mësuesi i anglishtes Charlie McMurray është fytyra e së ardhmes gjuhësore të këtij vendi. Charli, një 25 vjeçar amerikan nga shteti Oregon është një prej 540 mësuesve të anglishtes, shumica amerikanë, të cilët janë pjesë e programit të qeverisë së Gjeorgjisë për të ndihmuar të gjithë nxënësit në mësimin e anglishtes. Mbas thuajse dy shekujsh nën sundimin e Moskës, Gjeorgjia mori një vendim dy vjet më parë që anglishtja të jetë e detyruar si lëndë mësimore për të gjithë nxënësit. Rusishtja është zgjedhje me dëshirë. Më 21 tetor, miliarderi Bidzina Ivanishvili, folës i rusishtes dhe i arsimuar në rusisht u bë kryeministri i ri i Gjerogjisë. Këtu në shkollën 75 në Tbilisi, drejtoresha Tina Alavodze nuk sheh ndryshim të politikave për mësimin e gjuhëve të huaja. Ajo thotë se prindërit kërkojnë anglishten që në klasë të parë për fëmijët e tyre. Gjerogjia dëshiron të jetë pjesë e Bashkimit Europian. 90 përqind e fëmijëve në Evropë tani mësojnë anglisht. Meri Sazuashvili, nxënëse 15 vjeçare, parashikon që do të ketë reagime nga ana e nxënësve nëse qeveria e Gjeorgjisë do të bëjë shkurtime në stafin e mësuesve të anglishtes: Meri e përdor anglishten që të krijojë miqësi anembanë botës përmes rrjetit Facebook. Shoqja e saj Nanuka Abuashvili përdor rrjetin tjetër social Tumbrl. Vitin e kaluar, mësuesi amerikan i Nanukës ishte Raughley Nuzzi. Ai shkoi bashkë me korrespondentin e Zërit të Ameikës për të rivizituar shkollën e tij të vjetër në veri të Tbilisit. Tani zoti Nuzzi është zëdhënës për programin e mësimit të gjuhës angleze. Nga Tbilisi, Lawrence Sheets, drejtori rajonal i grupit Ndërkombëtar të Krizave, ndjek se si rusishtja ka humbur rolin e saj historik si gjuha e një perandorie. Duke gjykuar nga brezi i ri i Gjeorgjisë, e ardhmja duket se është gjuha angleze.